open-index/open-wikipedia-markdown huggingface dataset:
Kloostrihoone tammikus

„**Kloostrihoone tammikus**“ on saksa kunstniku Caspar David Friedrichi (1774–1840) teos.


Abtei im Eichwald 01.jpg|Detail
Abtei im Eichwald 02.jpg|Detail


## Kirjandus
* Helmut Börsch-Supan, Karl Wilhelm Jähnig: *Caspar David Friedrich. Gemälde, Druckgraphik und bildmäßige Zeichnungen*, Prestel Verlag, München 1973, ISBN 3-7913-0053-9. (Werkverzeichnis)
* Werner Busch: *Caspar David Friedrich. Ästhetik und Religion*. Verlag C. H. Beck, München 2003.
* Carl Gustav Carus: *Lebenserinnerungen und Denkwürdigkeiten*. Gustav Kiepenheuer Verlag, 2 Bände, Weimar 1965/1966.
* Hilmar Frank: *Aussichten ins Unermessliche. Perspektivität und Sinnoffenheit bei Caspar David Friedrich*. Akademie Verlag, Berlin 2004.
* Christina Grummt: *Caspar David Friedrich. Die Zeichnungen. Das gesamte Werk*. 2 Bde., München 2011.
* Nina Hinrichs: *Caspar David Friedrich – ein deutscher Künstler des Nordens. Analyse der Friedrich-Rezeption im 19. Jahrhundert und im Nationalsozialismus*. Verlag Ludwig, Kiel 2011.
* Sigrid Hinz (Hrsg.): *Caspar David Friedrich in Briefen und Bekenntnissen*. Henschelverlag Kunst und Gesellschaft, Berlin 1974.
* Werner Hofmann: *Caspar David Friedrich. Naturwirklichkeit und Kunstwahrheit.* C. H. Beck Verlag, München 2000, ISBN 3-406-46475-0.
* Jens Christian Jensen: *Caspar David Friedrich. Leben und Werk*. DuMont Verlag, Köln 1999.
* Detlef Stapf: *Caspar David Friedrichs verborgene Landschaften. Die Neubrandenburger Kontexte*. Greifswald 2014, netzbasiert P-Book
* Birgit Verwiebe: *Caspar David Friedrich – Der Watzmann*. SMB DuMont, Köln 2004.
* Herrmann Zschoche: *Caspar David Friedrich. Die Briefe.* ConferencePoint Verlag, Hamburg 2006.
Kanava

**Kanava** on Soome ajakiri, mida annab välja Otavamedia. Ajakiri ilmub 8 korda aastas.

Ajakiri hakkas ilmuma 1933 ja aastani 1968 kandis see nime *Suomalainen Suomi*. 1969 ühendati see ajakiri ajakirjaga Valvoja ja uueks nimeks sai *Suomalainen Suomi-Valvoja*. 1970 sai ajakirja nimeks *Aika*. Aika ilmus aastani 1973. 1973 hakkas Aika asemel ilmuma ajakiri **Kanava**.

## Peatoimetajad
*...
*1997–2008 Seppo Zetterberg
*2009– Ville Pernaa
Romanov

**Romanov** võib tähendada järgmist:
*Romanov on venepärane perekonnanimi
*Romanovid oli Venemaa tsaaririigi ja Venemaa keisririigi valitsejatedünastia
*Romanov-Borissoglebsk on Venemaa Tutajevi linna varasem nimi

## Vaata ka
*Romanova
Modern

**Modern** oli kino Tallinnas aadressil Tartu maantee 4. 

Kino avati 1917 aastal ja algeselt oli kino nimeks Autonomia. Alates 1918 (august-september) sai nimeks Modern. 1930 tehti kinole täielik ümberehitus. Hoone projekteeris Edgar Kuusik. 

Kino juht oli Brahmann.

Kino hävis 1944. aasta märtsipommitamise käigus.
## Vaata ka
*Tallinna kinode loend
## Viited
Kõrgemägi

**Kõrgemägi** on mitme Eesti kõrgendiku nimi:
*Kõrgemägi (Otepää vald)
*Kõrgemägi (ka Märdi linnamägi) (Otepää vallas)
*Kõrgemägi (ka Kooraste Kõrgemäe hiis) (Võru maakonnas)
*Tõrma Kõrgemägi (Lääne-Viru maakonnas)
*...

## Vaata ka
*Kõrgemäe tänav Viljandis
EFL League One

**English Football League One** (lühendatult **League One**, sponspori järgi **Sky Bet League One**) on Inglismaa jalgpalli tugevuselt kolmas liiga ja The Football League'i tugevuselt teine liiga.

League One'i esimene hooaeg toimus 2004–2005. Enne seda oli alates 1992. aastast Inglismaa jalgpalli tugevuselt kolmas liiga Football League Second Division ja alates 1920. aastast Football League Third Division.

Liigas mängib 24 klubi, kes igaüks kohtub vastasega kaks korda, korra kodus ja korra võõrsil. Nii mängib iga meeskond liigas ühel hooajal 46 mängu. Hooaja lõpus liigas kaks enim punkte kogunud võistkonda tõusevad Inglismaa esiliigasse ja kohtadele 3.–6. jäänud meeskonnad selgitavad veel omavahel ühe edasi jõudva meeskonna. Neli viimast meeskonda langevad neljandasse liigasse EFL League Two.

## Klubid
Hooajal 2023–2024 mängivad liigas järgmised klubid:

*Barnsley
*Blackpool
*Bolton Wanderers
*Bristol Rovers
*Burton Albion
*Cambridge United
*Carlisle United
*Charlton Athletic
*Cheltenham Town
*Derby County
*Exeter City
*Fleetwood Town

*Leyton Orient
*Lincoln City
*Northampton Town
*Oxford United
*Peterborough United
*Port Vale
*Portsmouth
*Reading
*Shrewsbury Town
*Stevenage
*Wigan Athletic
*Wycombe Wanderers

## Tulemused

## Parimad väravakütid

## Välislingid
* Koduleht
Venemaa Teaduste Akadeemia (1917–1925)

**Venemaa Teaduste Akadeemia** (vene keeles Российская академия наук) oli Venemaa Vabariigi, Venemaa Nõukogude Vabariigi ja Nõukogude Liidu teadusakadeemia aastatel 1917–1925. 

Varsti pärast Veebruarirevolutsiooni, 1917. aasta mais, toimunud Keiserliku Peterburi Teaduste Akadeemia üldkogul võeti vastu otsus akadeemia ümbernimetamiseks Venemaa Teaduste Akadeemiaks. Esimest korda Venemaa akadeemiate ajaloos valis akadeemia ise endale presidendi. Selleks sai geoloog Aleksandr Karpinski, kes jäi akadeemia juhiks kuni surmani (1936).

1925. aasta juulis NSV Liidu Kesktäitevkomitee ja NSV Liidu Rahvakomissaride Nõukogu ühismäärusega nimetati akadeemia ümber NSV Liidu Teaduste Akadeemiaks.    

## Akadeemikuid
*Aleksandr Fersman, mineraloog, geokeemia alusepanijaid
*Abram Joffe, füüsik, kutsutud "nõukogude füüsika isaks" 
*Vladimir Komarov, botaanik ja geograaf
*Aleksei Krõlov, matemaatik, mehaanikateadlane ja laevaehitaja
*Aleksandr Ljapunov, matemaatik ja mehaanikateadlane
*Franz Loewinson-Lessing, petrograaf, lõpetanud Tartu ülikooli 
*Nikolai Marr, orientalist, kaukasoloog ja filoloog
*Sergei Oldenburg, orientalist (indoloog)
*Aleksei Pavlov, geoloog ja paleontoloog
*Wilhelm Radloff, orientalist (turkoloog) ja etnograaf
*Aleksei Severtsov, bioloog, loomade evolutsioonilise morfoloogia alusepanijaid
*Vladimir Steklov, matemaatik ja mehaanikateadlane
*Pjotr Struve (Pierre Struve), majandusteadlane ja sotsioloog
*Fjodor Uspenski, bütsantsoloog
*Jakov Uspenski (James Victor Uspensky), matemaatik
*Fjodor Štšerbatskoi, orientalist (budoloog, indoloog ja tibetoloog)
*Vladimir Vernadski, biogeokeemia alusepanija
*Pavel Vinogradov (Paul Vinogradoff), medievist ja õigusteadlane

## Vaata ka
*Venemaa Teaduste Akadeemia

## Viited
Rahvusvaheline konventsioon inimelude ohutusest merel

**Rahvusvaheline konventsioon inimelude ohutusest merel** (inglise keeles *International Convention for the Safety of Life at Sea*, lühendatult **SOLAS**) on rahvusvaheline merendusleping (konventsioon), kus on kirja pandud ohutuks meresõiduks vajalikud miinimumnõuded laevade ehitamisele, seadistamisele ja käitamisele.

Konventsiooni praegu kehtiv versioon on aastast 1974 (tuntud ka kui SOLAS 1974) ja see jõustus 25. mail 1980.

Eesti ühines konventsiooniga 11. veebruaril 1992.

## Viited

## Välislingid
*
Eevi Paasmäe

**Eevi Paasmäe** (sündinud 11. mail 1952 Narvas) on eesti poliitik, XIII Riigikogu liige. Ta on Eesti Keskerakonna liige alates 1994. aastast.

Paasmäe on lõpetanud Narva 2. Keskkooli 1970. aastal, Tartu Ülikooli 1976. aastal eesti filoloogina ning Tallinna Ülikooli kolledži (endise Tallinna Pedagoogilise Seminari) 2001. aastal eelkooliõpetajana.

Ta on töötanud Sillamäe linna lasteaia juhatajana 1993–1998, Sillamäe Linnavalitsuse alushariduse peaspetsialistina 1998–1999, Sillamäe Linnavalitsuse peaspetsialistina 1999–2001 ning Sillamäe Linnavalitsuse haridus- ja kultuuriosakonna juhataja kohusetäitjana. 2001–2002  oli ta rahvastikuministri nõunik ning 2003–2009 Sillamäe Linnavalitsuse peaspetsialist. 2009–2016 ja 2017–2018 oli ta Sillamäe aselinnapea. Paasmäe oli Riigikogu liige 23. novembrist 9. detsembrini 2016 maaeluministri Martin Repinski asendusliikmena ja taas alates 28. juunist 2018 seoses  Martin Repinski Riigikogu liikme volituste lõppemisega.

Ta on kandideerinud ja valitud Sillamäe Linnavolikogusse 2009. ja 2011. aastal.

Paasmäe on Virumaa pärimuskultuuri programmi nõukogu liige, Sillamäe Eesti Seltsi liige, Ida-Viru Naiste Ühenduse asutajaliige, Ida-Viru Naiste Ümarlaua asutajaliige.

Eevi Paasmäe on abielus, tal on tütar ja poeg.

## Tunnustus
*2024 Kodanikupäeva aumärk

## Viited
Viktor Meister

**Viktor Meister** (18. oktoober 1925 Pirgu küla, Juuru vald – 4. august 2018 Põltsamaa) oli eesti agronoom ja majandijuht.

## Elulugu
Õppis Juuru ja Härgla algkoolis. Õppis aastatel 1940–1941 Jäneda Põllunduskeskkoolis.

Oli 1944. aastal mobiliseeritud Saksa sõjaväkke.

Lõpetas 1946. aastal Vana-Vigala Põllutöö Kooli ja 1947. aastal Vana-Võidu Tehniliste Kultuuride Tehnikumi, Õppis aastatel 1962–1966 kaugõppes Eesti Põllumajanduse Akadeemias, mille lõpetas agronoomina.

Töötas 1948–1951 Habaja sovhoosi agronoomina.

Oli aastatel 1951–1961 Põdra sovhoosi, 1961–1980 Adavere Näidissovhoosi ja 1980–1986 V. I. Lenini nimelise Adavere Näidissovhoosi direktor ning 1986–1990 viimase majandusjuhataja.

Aastatel 1962–1966 oli ta NSV Liidu Ülemnõukogu liige. EKP Keskkomitee ja Eesti NSV Ülemnõukogu eelarvekomisjoni liige.

Rahvarinde eestvedajaid Jõgevamaal laulva revolutsiooni ajal.

## Tunnustus
* 1966 Lenini orden
* 1972 Eesti NSV teeneline agronoom
* 1975 Oktoobrirevolutsiooni orden
* 2002 Valgetähe IV klassi teenetemärk

## Viited

## Kirjandus
* Dokumentaalfilm "Kevadine naeratus" (1972)
*"IN MEMORIAM. Viktor Meister 18. oktoober 1925 – 4. august 2018". Vooremaa nr 90, 9. august 2018. Lk 7
* Jaan Lukas. "Jõgevamaalaste osalemise organiseerimine Balti ketis oli Viktor Meistri meistritöö". Vooremaa nr 95, 23. august 2014. Lk 5
*Lii Sammler. "Eesti keskpaik on Viktor Meistri nägu". Maaleht, 25. oktoober 2015
* Teenetemärkide üleandmine 2002: Arnold Rüütel ja Viktor Meister. Foto

## Välislingid
*Haud Põltsamaa uuel kalmistul
EFL League Two

**English Football League Two** (lühendatult **League Two**, sponspori järgi **Sky Bet League Two**) on Inglismaa jalgpalli tugevuselt neljas liiga ja The Football League'i madalaim aste.

League Two esimene hooaeg toimus 2004–2005. Enne seda oli alates 1992. aastast Inglismaa jalgpalli tugevuselt neljas liiga Football League Third Division ja alates 1958. aastast Football League Fourth Division.

Liigas mängib 24 klubi, kellest igaüks kohtub vastasega kaks korda, korra kodus ja korra võõrsil. Nii mängib iga meeskond liigas ühel hooajal vähemalt 46 mängu. Hooaja lõpus liigas kolm enim punkte kogunud võistkonda tõusevad kolmandasse liigasse ja kohtadele 4.–7. jäänud meeskonnad selgitavad veel omavahel ühe edasi jõudva meeskonna. Kaks viimast meeskonda langevad viiendasse liigasse National League.

## Klubid
Hooajal 2023–2024 mängivad liigas järgmised klubid:

*Accrington Stanley
*AFC Wimbledon
*Barrow
*Bradford City
*Colchester United
*Crawley Town
*Crewe Alexandra
*Doncaster Rovers
*Forest Green Rovers
*Gillingham
*Grimsby Town
*Harrogate Town

*Mansfield Town
*Milton Keynes Dons
*Morecambe
*Newport County
*Notts County
*Salford City
*Stockport County
*Sutton United
*Swindon Town
*Tranmere Rovers
*Walsall
*Wrexham

## Tulemused

## Parimad väravakütid

## Välislingid
* Koduleht
Liam Fox

**Liam Fox** (sündinud 22. septembril 1961 East Kilbride'is) on Suurbritannia poliitik, ta kuulub Konservatiivse Partei ridadesse. Ta oli aastatel 2010–2011 Suurbritannia kaitseminister. Aastatel 2016–2019 oli ta Suurbritannia väliskaubandusminister.

Ta sündis aastal 1961 East Kilbride'is South Lanarkshire'is Šotimaal. Ta on lõpetanud Glasgow' Ülikoolis meditsiinikolledži.

Ta oli 12. maist 2010 kuni 14. oktoobrini 2011 Suurbritannia kaitseminister. 13. juulist 2016 kuni 24. juulini 2019 oli ta Suurbritannia väliskaubandusminister.
Eesti-Afganistani sõprusleping

**Eesti-Afganistani sõprusleping** oli 1930 sõlmitud sõprusleping Eesti vabariigi ja Afganistani kuningriigi vahel.

Leping sõlmiti 6. detsembril 1930 Tallinnas. Lepingule kirjutasid alla välisminister Jaan Lattik ja suursaadik Mohammed Aziz. Leping jõustus aprillis 1931. Leping oli lühike ja seal oli muu hulgas kirjas, et tahetakse luua diplomaatilised, konsulaar- ja kaubandussuhted.

## Vaata ka
*Eesti-Afganistani suhted

## Viited
Kaaren (mütoloogia)

**Kaaren** on müütiline rääkiv lind, keda on mainitud eesti rahvuseeposes "Kalevipoeg". 

Rahvuseepose kuuesteistkümnendas loos (Lennuki ehitus ja merereisi algus,  Teekond maailma otsa,  Lapumaa ja Varrak, lapu tark ) võttis Kalevipoeg nõuks ehitada laev. Selleks soovis ta nende õue alla isa poolt istutatud suure tamme maha võtta. Töö tegi ta ülesandeks Olevipojale. Kuna Olevipoeg ei teadnud sellist tugevat meest, andis kaaren kuuse otsast nõu mehi kaugemalt otsida. Mehed toodigi Turjamaalt. 

Reisil jõudis Kalevipoeg oma laeva Lennukiga Lapu randa, kus ta kohtus Varrakuga. Kuna plaan oli jõuda maailma otsa, kutsus ta Lapu tarka endale teejuhiks. Ta andis teada, et kodune kaaren oli teda reisiks nii juhendanud:
:Kui sa silmad sinivetta,
:Laialisi laineida,
:Kae, kas kaldal kõrkjaida,
:Võhumõõku vete ääres,
:Parem jalg seal põrutagu
:Kanget kanda vastu kallast:
:Siis saab maa sull′ salasuuda,
:Varjul hoitud väravada
:Laialt lahti tegemaie,
:Kust saab ilma otsa kätte."
Varrak laitis maha selle juhenduse:
:Kodukaarna kuulutused
:Tähendavad põrguteeda,
:Vanapoisi väravada....... 

Hiljem jõudis Kalevipoeg reisi käigus Penilaste maale, kus kohalik tark oli samal arvamusel:
:Kaarnalind on kuulutelles
:Pettust sulle pajatanud...
:Varjul hoitud väravada,
:Mis sind põrgu pettenekse,
:Surmasuhu sundinekse." 

Kaaren annab Kalevipojale nõu ka rahvuseepose kaheksateistkümnendas loos (Teine teekond allmaailma,  Lahing põrgulistega,  Kahevõitlus Sarvikuga.).
Kui mees oli jõudnud põrgu väravale, ei lasknud tihe suits teda edasi. Siis anti talle nõu kasutada kuldkellukest, et suits kaoks.
:Kaaren laulis kuuseladvast,
:Tarka lindu tähendeli:
:"Kõlistele kellukesta,
:Kuulutele kuldakeelta!" 

## Viited
Merepäev

**Merepäev** (ka **merenduspäev**) on merega (merendusega) seotud tähtpäev või üritus.

Merepäevi:
* Maailma merepäev (inglise *World Maritime Day*)
* Euroopa merepäev
* Tallinna merepäevad
* Tallinna merenduspäev, toimus 1937

## Vaata ka
* meremeeste päev

## Välislingid
* 20. mail tähistatakse Euroopa merepäeva, mereblog.com, 20. mai 2013
Waldorf Astoria Hotels & Resorts

**Waldorf Astoria Hotels & Resorts**, varem **Waldorf-Astoria Collection**, on Hilton Worldwide´i luksushotellide ja kuurortide bränd. Bränd asutati 2006. aasta jaanuaris. Bränd sai nime *[[The Waldorf Astoria]]* järgi, Hiltoni hotell New Yorgis.
Kaarlimõisa (Põltsamaa)

**Kaarlimõisa** (ka **Aleksandrikooli**) on paikkond Jõgeva maakonnas Põltsamaa vallas Väike-Kamari külas. 

Kaarlimõisas asus Eesti Aleksandrikool.
Jaan Männik (sõjaväelane)

**Jaan Männik** (2. detsember (vkj 20. november) 1895 Sipa vald, Läänemaa – 14. november 1919 Skorjatina Gora, Narva jõgi) oli Eesti sõjaväelane (alamkapten).

Koolihariduse sai Jaan Männik Tallinnas Keiserlikus Nikolai I Gümnaasiumis.

1. mail 1915 astus Männik vabatahtlikult sõjaväkke. Esimese ohvitseri aukraadi sai 15. novembril. Kaks päeva hiljem määrati 217. tagavara polku. 3. jaanuaril 1916 määrati tegevväkke, 84. jalaväe Schirwansky polku. 21. juunil sai põrutada, kuid jäi tegevväkke edasi. 19. augustil sai vahvuse eest vaenlase vastu 3. järgu Püha Stanislavi ordeni. 25. septembril ülendati leitnandiks, 10. jaanuaril 1917 aga ülemleitnandiks. 14. juulil anti vapruse eest vaenlase vastu võideldes 3. järgu Püha Anna orden. 1. septembril anti vapruse eest 4. järgu Püha Anna orden pealkirjaga "vahvuse eest". 27. oktoobril ülendati staabikapteniks. 21. veebruaril 1918 määrati ajutiselt 2. pataljoni komandöriks.

8. veebruaril 1919 astus Eesti rahvaväkke ning ta määrati Viljandi kaitsepataljoni 4. roodu ülemaks. 4. märtsil 1919 kuni 25. aprillini võttis osa lahingutest, misjärel määrati 2. jalaväe diviisi tagavara pataljoni. 13. mail määrati 2. iseäralise roodu ülemaks.

28. juunil 1919 pataljoniülema käsu mittetäitmise eest ja Männiku kätte antud rahvaväelastele väljaandmiseks kroonuraha, mis kulunuks palga, suhkru ja tubaka jaoks, raiskamise eest ülema kohustustest tagandatud ning kuni juurdluse ja eeluurimise lõpuni määratud vahi alla Tartu linna garnisoni ohvitseride peavahi juurde. 29. juunil sealsamas ka arreteeritud. 3. juulil vabastas Sõjaväe Ringkonnakohtu uurija Männiku aresti alt ning määrati 2. tagavara pataljoni 4. roodu nooremaks ohvitseriks. 5. augustil esitati talle 1745 marga ja 50 penni raiskamise kuriteos süüdistus.

16. augustil komandeeriti marsirooduga sõjaliinile, kust 28. augustil jõudis tagasi. 29. augustil 1919 tunnistas Tallinna Sõjaringkonnakohus Männiku süüdi ja määras karistuseks 3 kuud aresti, mille täitmine aga lükati edasi kuni Vabadussõja lõppemiseni. 16. septembril 1919 määrati 1. jalaväepolgu 2. diviisi tagavarapataljoni 7. roodu ülema kohusetäitjaks.

14. novembril 1919 viskasid Hermann Faltis ja August Pilv Skorjatina Gora külas Jaan Männiku Narva jõkke eesmärgiga ta uputada. Kui Männik tõusis veepinnale ja hakkas ujuma, siis lõid Faltis ja Pilv talle aialatiga kaks korda pähe, misjärel Männik suri.

Jaan Männiku isa mattis ta Tallinna sõjaväe kalmistule.

## Autasud
* Püha Stanislavi orden, 3. järk, mõõgaga ja lindiga (19.08.1916)
* Püha Anna orden, 3. järk, mõõgaga ja lindiga (14.07.1917)
* Püha Anna orden, 4. järk, pealkirjaga "Vahvuse eest" (01.09.1917)

## Viited
Vanapagana jäljehauad

**Vanapagana jäljehauad** on kolm lähestikku asuvat piklikku ja järsuveerulist sulglohku Paganamaal Võrumaal Rõuge vallas. Nende lohkude läbimõõt on 50–100 m ja sügavus 15–20 meetrit. Veergude kallakus ulatub kuni 25 kraadini (ja kohati isegi üle selle). Lohkude põhjad on erinevates soostumise staadiumites ja nende nõlvad on tugevasti võsastunud. Jäljehaudade ümbrus olevat olnud vanasti lage ja piklikud lohud meenutanud kõrgemalt vaadates hiiglaslikke jalajälgi.

## Teke
Sulglohud kujunesid moreeni sisse jäänud jääpankade sulamisel.

## Rahvapärimus
Koht on seotud rahvapärimusega, mille kohaselt Vanapagan maganud, käed-jalad laiali, lähedases Kurõsuus (Kuresoos). Vanajumala müristamise peale pagenud pagan Kikkajärve. Jäänudki järele inimese kehakujuga lohk ja jäljehauad.
Kuna Vanapagan üritanud igal sammul oma kuju muuta, on jäljehauad selle tunnistajatena erinevad.

## Täpsem iseloomustus
Esimene jäljehaud on kinnine sulglohk, mille põhjas püsis varem vesi ja selles leotati linu. Teine jäljehaud on suurem, umbes 50 meetri pikkune ja 30 meetri laiune. Kolmas jäljehaud on teistest veidi väiksem ja asub teest 60 meetri kaugusel.

## Vaata ka
* Paganamaa maastikukaitseala

## Viited
Kalmuneid

**"Kalmuneid"** on Artur Lemba ooper viies vaatuses Sophia Vardi (pseudonüüm, tegelikult Marta Lepp) libretole. See oli teine eesti algupärane ooper, tüüpiline numbriooper. Muusika on rahvusliku koloriidiga, sisu depressiivne. Pärast väljatulekut pole ooperit rohkem esitatud.

Esmaettekanne toimus 7. septembril 1929 Tallinnas Estonia teatris. Peaosi esitasid Arnold Wisman (hiljem Aarne Viisimaa) (Heitti), Olga Mikk-Krull või Marta Rungi (Maie), Niina Romanova (Kalmuneid), Karl Viitol (Isamees). Dirigent oli Juhan Aavik. Lavastaja Hanno Kompus. 

Peamised osad: Härma Heitti (tenor), Heitti isa (bariton), Heitti ema (sopran), Maie (sopran), Vaino Esso (bass), Vaino Viio (bariton), Kalmuneid (sopran), Isamees (bass).

Tegevus toimub määramata ajal Eesti külas ja baseerub rahvamuistendile, mille kohaselt Härma perepoeg Heitti annab oma surnud mõrsja kalmu lähedal kaera külvates toonela rahvale tõotuse, et võtab samast kalmust Kalmuneiu endale naiseks kui nad aitavad tal kaera hästi idanema panna. Varsti aga unustab ta oma lubaduse ning võtab kaasaks elurõõmsa Vaino peretütre Maie, kes on Heittit juba kaua omale kaasaks himustanud. Maie ema on tütre saatuse pärast mures, kuid Maie lohutab teda. Pulmapeol hakkab Heittit vaevama südametunnistus. Kui ta oma noore naisega samast hauast, mille lähedal kaera külvas, pulmarongiga mööda sõidab hiide Uku õnnistust saama, algab torm ja äike. Toonelased nõuavad neile antud tõotuse täitmist, sest nad andsid Heittile hea saagi. Äike tabab Maiet ja noorik sureb. Pulmarongist saab peie­liste rong. Noor abielumees saabub üksi koju ja on masenduses. Meeleheites ta tapab end, et täita oma lubadus ja ühineda Kalmuneiuga toonelas. Rahvas jääb kahte surnut leinama. 

Muusikanumbreid: Heitti kaerakülvamise laul; Maie unenäolaul „Emakene, memmekene”; Vaimude koor.

## Välislingid
*Ooperist Eesti Muusika Infokeskuse andmebaasis
Dörpeni ühisvald

**Dörpeni ühisvald** (*Samtgemeinde Dörpen*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

Selle pindala on 209,0 km². 31. detsembril 2015 elas seal 16 355 inimest.

Ühendus koosneb järgmistest valdadest:

## Viited

## Välislingid

* doerpen.de
Frereni ühisvald

**Frereni ühisvald** (*Samtgemeinde Freren*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

See koosneb järgmistest valdadest:

# Andervenne
# Beesten
# Freren
# Messingen
# Thuine

## Viited
Herzlake ühisvald

**Herzlake ühisvald** (*Samtgemeinde Herzlake*) on ühisvald *([[Samtgemeinde]])* Saksamaal Alam-Saksi liidumaal Emslandi kreisis Hase jõe ääres.

Selle pindala on 155,3 km². 31. detsembril 2015 elas seal 10 281 inimest.

See koosneb järgmistest valdadest:

## Viited

## Välislingid

* herzlake.de
Villa Doll

**Villa Doll** on kaitsealune elamuhoone Viljandi linnas aadressil Carl Robert Jakobsoni tänav 8.

Hoone arhitekti kohta pole kindlaid andmeid, uurijad on seda omistanud mitmele arhitektile. Kaudsetel andmetel võib projekti autoriks pidada mõnda Moskva arhitekti, samuti on viidatud Karl Burmanile.

## Kirjeldus
Kahekorruseline telliskividest ja krohviga kaetud hoone on ehitatud juugendstiilis. Kõrge viilkatus on punasest kivist, seda kaunistavad kumerad katuseaknad.

Hoone kompositsioon on kompaktne ja sõltub hoone sisemisest struktuurist ja mahtudest. Läänefassaadi keskel asub barokse kiivriga kaetud toalaiune ärkel ja kahele stiliseeritud sambale ja nurgapiilaritele toetuv eenduv rõdu. Fassaade ilmestavad kitsad piklikud erikujulised ja erinevalt rühmitatud aknad. Peasissepääsuesist võlvjat varikatust toestab stiliseeritud joonia kapiteeliga nurgasammas. Fassaade kaunistavad keerduva joonega stukk-kaunistused. Põhiplaanilt on hoone asümmeetriline.

Algset plaanilahendust on korduvalt muudetud, lisatud on vaheseinu. Algne viimistlus on suuremas osas hävinud. Säilinud on osa väärtuslikke interjööridetaile – juugendlikud kahhelahjud, trepivõre fragmendid jms. Hävinud on ka õue haljastus.

## Ajalugu
Elamut hakati ehitama 1908. aastal ja see valmis 1910. Hoone omaniku praost August Westrén-Dolli järgi hakati seda kutsuma Villa Dolliks.

Eesti Vabariigi esimesel iseseisvusperioodil asusid majas 5. suurtükigrupi, 4. diviisi ja Pärnu-Viljandi sõjaväeringkonna staabid.

Nõukogude okupatsiooni ajal asusid hoones NSV Liidu relvajõud ja sel ajal sai hoone interjöör tugevalt kannatada. Seejärel läks hoone Kaitseliidu Sakala maleva omandisse ja on seisnud tühjalt.

1998. aastal registreeriti hoone ehitismälestisena.

2010. aastal müüdi hoone eraomandisse.

## Viited

## Välislingid
*
Latheni ühisvald

**Latheni ühisvald** (*Samtgemeinde Lathen*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis. Selle pindala on 165,65 km². 31. detsembril 2015 elas seal 11 323 inimest.

Sellesse kuuluvad järgmised vallad:

## Viited

## Välislingid

* www.lathen.de
Lengerichi ühisvald

**Lengerichi ühisvald** (*Samtgemeinde Lengerich*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

See koosneb järgmistest valdadest:

# Bawinkel
# Gersten
# Handrup
# Langen
# Lengerich
# Wettrup

## Viited
Suunatud rünnak

**Suunatud rünnak** (inglise keeles *direct action*) on lühikese kestusega sõjaline löök või muu väikese mastaabiga rünnak, mis viiakse läbi erioperatsioonide üksuste poolt spetsiifiliste ja tihti ajakriitiliste eesmärkide saavutamiseks.

Suunatud rünnakud võivad hõlmata: 
* Reide, varitsusi;
* Täppisrelvde ja täppislaskemoona abil teostatavaid ründeoperatsioone (nt kindla sihtmärgi hävitamine), mis vähendavad või väldivad kõrvalise kahju tekitamist;
* Isikute, sensitiivse või kriitilise tähtsusega objektide, info jms üles otsimist, määratlemist, identifitseerimist ning tagasi toomist.

## Iseloomulikud omadused

Suunatud rünnak on koondatud kindlale, hästi määratletud sihtmärgile, millel on operatsiooniline või strateegiline tähtsus. Suunatud rünnakud ernevad konventsionaalsete üksuste rünnakoperatsioonidest kõrgema füüsilise ja poliitilise riski poolest, operatsioonide tehnikast ning valitud ja täpselt määratletud jõu kasutamisest saavutamaks kindlaid sihtmärke.

Suunatud rünnak võimaldab teostada reide, varitsusi ja otseseid rünnakuid, mis on konventsionaalsete üksuste löögiulatusest ja võimekusest väljaspool. Suunatud rünnakud on tihti väga kindlat ettemääratud ulatuse ja kestusega. Samuti võimaldavad suunatud rünnakud luua olukorda, mis omakorda võimaldab hiljem teostada määrava tähtsusega sõjalisi ja poliitilisi tegevusi.

## Vaata ka
*Maastikuluure
*Delta Force
*Special Air Service
*Special Activities Division
*JW GROM

## Viited
Lucas Paquetá

**Lucas Tolentino Coelho de Lima ** (mängijanimega **Lucas Paquetá**; sündinud 27. augustil 1997 Rio de Janeiros) on Brasiilia jalgpallur, kes mängib poolkaitsjana Inglismaa kõrgliigaklubis West Ham United ja Brasiilia jalgpallikoondises.

Ta alustas klubikarjääri kodumaal Flamengos, mille noorteakadeemiaga liitus ta 2007. aastal. Flamengo esindusmeeskonda jõudis ta 2016. aastal. 2018. aastal valiti ta Brasiilia kõrgliiga hooaja sümboolsesse koosseisu.

2019. aasta jaanuaris liitus ta Itaalia kõrgliigaklubiga Milan. Arvatav üleminekusumma oli 35 miljoni eurot.

2020. aasta septembris siirdus ta 20 miljoni euro eest Prantsusmaa kõrgliigaklubisse Lyoni Olympique, kellega sõlmis viieaastase lepingu. Hooajal 2020–21 lõi ta Prantsusmaa kõrgliigas üheksa väravat ja valiti samal hooajal liiga sümboolsesse koosseisu.

2022. aasta augustis sõlmis ta viieaastase lepingu West Ham Unitediga. West Ham Unitedi jaoks oli tegu klubi rekordostuga.

Debüüdi Brasiilia rahvuskoondise meeskonnas tegi ta 8. septembril 2018 sõprusmängus USA vastu. Koondisekarjääri esimese värava lõi ta 23. märtsil 2019 sõprusmängus Panama vastu. Ta võitis Brasiilia koondisega 2019. aasta Copa América.

## Saavutused
;Flamengo
*Campeonato Carioca: 2017

## Viited

## Välislingid
Thin Lizzy

**Thin Lizzy** on iiri rokkansambel, mis tegutses 1969–1983 ja taas alates 1996. aastast.
Ansambli juht, laulja ja peamine laulukirjutaja oli Phil Lynott (suri 1986).

Ansambli tuntumate lugude seas on "Whiskey in the Jar", "The Boys Are Back in Town", "Jailbreak" ja "Dancing In The Moonlight". Kuigi ansambli muusikat peetakse üldiselt *[[hard rock]]*'iks, on nende lugudes mõjutusi iiri rahvamuusikast, soulist, kantrist, psühhedeelsest rokist ja *[[heavy metal]]*'ist. 

Ansambel asutati detsembris 1969 Dublinis, kui kitarrist Eric Bell ja klahvpillimängija Eric Wrixon kohtusid ansamblis Orphanage mänginud laulja-basskitarristi Phil Lynotti ja trummar Brian Downeyga. Ansambli kaks esimest albumit, 1971 ilmunud "Thin Lizzy" ja 1972. ilmunud "Shades of a Blue Orphanage" briti edetabelitesse ei jõudnud. 1972. aastal andis plaadifirma Decca ilma ansambli nõusolekuta singlina välja nende versiooni iiri ballaadist "Whiskey in the Jar", mis tõusis Iirimaa edetabeli tippu ja Suurbritannias 6. kohale. Singli edust hoolimata ei saavutanud ka kolmas stuudioalbum "Vagabonds of the Western World" oodatud müügiedu. Pärast Eric Belli lahkumist 1974. aastal liitus ansambliga mõneks kuuks Gary Moore, kes mängis ansamblis kitarri ka 1978–1979.

Thin Lizzy võttis esimesena kasutusele kaks soolokitarristi, mida hiljem jäljendasid paljud rokkansmablid, näiteks Judas Priest, Iron Maiden ja Metallica.

## Praegune koosseis

*Darren Wharton: klahvpillid (2010–, ka aastatel 1980–1983, 1996–2001)
*Scott Gorham: kitarr (1996–, ka aastatel 1974–1983)
*Tom Hamilton: basskitarr (2016–)
*Ricky Warwick: laul (2010–)
*Damon Johnson: kitarr, taustalaul (2011-)
*Scott Travis: trummid (2016-)

## Endised liikmed
*Phil Lynott: laul, basskitarr (1969–1983)
*Eric Bell: kitarr (1969–1973)
*Eric Wrixon: klahvpillid (1969–1970)
*Brian Downey: trummid (1969–1983, 1996–1997, 2010–2016)
*Gary Moore: kitarr (1974, 1977, 1978–1979)
*Andy Gee: kitarr (1974)
*John Cann: kitarr (1974)
*Brian Robertson: kitarr (1974–1978)
*Midge Ure: kitarr, klahvpillid (1979–1980)
*Dave Flett: kitarr (1979–1980)
*Snowy White: kitarr (1980–1982)
*John Sykes: kitarr (1982–1983, 1996–2009)
*Tommy Aldridge: trummid (1997–2001, 2007–2009)
*Randy Gregg: basskitarr (2004–2005)
*Marco Mendoza: basskitarr (2010–, ka aastatel 1996–2001, 2005–2007)
*Michael Lee: trummid(2004–2007)
*Francesco DiCosmo: basskitarr (2007–2009)
*Vivian Campbell: kitarr (2010–2011)

## [[Stuudioalbum]]id
* Thin Lizzy (1971)
* Shades of a Blue Orphanage (1972)
* Vagabonds of the Western World (1973)
* Nightlife (1974)
* Fighting (1975)
* Jailbreak (1976)
* Johnny the Fox (1976)
* Bad Reputation (1977)
* Black Rose: A Rock Legend (1979)
* Chinatown (1980)
* Renegade (1981)
* Thunder and Lightning (1983)

## Välislingid
*http://www.thinlizzyband.com/
Jalaka-kobrutäi

**Jalaka-kobrutäi** (*Eriosoma ulmi*; sünonüüm *Schizoneura ulmi*) on lehetäiliste hulka kuuluv liik putukaid.

Elavad jalaka lehtedel, imedes floeemist mahla. Imemisel eritatud sülje mõjul lehe koed deformeeruvad, kasvades kobrluliseks. Lehe serv seejuures pöördub, nii et putukad jäävad sisse varju.

Peale jalaka võib ta elada ka punase sõstra lehtedel.

## Viited

## Välislingid
*
Réver

**Réver Humberto Alves Araújo** (mängijanimega **Réver**; sündinud 4. jaanuaril 1985 Ariranhas) on Brasiilia jalgpallur, kaitsja. Ta mängib Brasiilia kõrgliiga klubis Atlético Mineiro.

Réver alustas klubikarjääri Brasiilia esiliiga klubis Paulista. 2007. aastal liitus ta Araabia Ühendemiraatide klubiga Al-Wahda.

2008. aasta ja 2009. aasta hooaja veetis ta Brasiilia kõrgliiga klubis Grêmio.

2010. aasta jaanuaris sõlmis ta lepingu Saksamaa Bundesliga klubiga VfL Wolfsburg, kuid mänguaega ta Saksamaal peaaegu ei saanudki.

2010. aasta juulis suundus ta tagasi Brassiiliasse, liitudes Atlético Mineiroga. Hooaegadel 2011 ja 2012 valiti ta Brasiilia kõrgliiga hooaja sümboolsesse koosseisu. 2013. aastal võideti Lõuna-Ameerika klubide meistrivõistlused Copa Libertadores. 2014. aastal lisandusid veel Lõuna-Ameerika superkarikavõistluste Recopa Sudamericana võit ja Brasiilia karikavõit.

2015. aasta hooajal mängis ta Internacionalis. Aastatel 2016–2018 mängis ta Flamengos.

## Koondisekarjäär
Réver kuulus Brasiilia koondisse aastatel 2010–2013. Oma ainsa värava koondisesärgis lõi ta 24. aprillil 2013 sõprusmängus Tšiili vastu.

Ta kuulus Brasiilia koondisse 2013. aasta FIFA konföderatsioonide karikavõistlustel, kuid üheski mängus ta väljakule ei pääsenud.

## Saavutused
;Paulista
*Copa do Brasil: 2005
;Atlético Mineiro
*Campeonato Mineiro: 2012, 2013
*Copa Libertadores: 2013
*Recopa Sudamericana: 2014
*Copa do Brasil: 2014
;Internacional
*Campeonato Gaúcho: 2015, 2016
;Flamengo
*Campeonato Carioca: 2017

## Viited
Valaskala (mütoloogia)

**Valaskala** on müütiline suur kala, keda on mainitud eesti rahvuseeposes "Kalevipoeg".

Rahvuseepose kuueteistkümnendas loos (Lennuki ehitus ja merereisi algus, teekond maailma otsa, Lapumaa ja Varrak, lapu tark) sõlmivad Kalevipoeg ja Varrak Lapu rannas kokkuleppe, et tark tuleb teatud tasu eest teejuhiks Lennuki merereisil maailma otsa. Varrak võttiski laevasõitu seada ning tüürida. Põhja poole purjetades juhtus aga laev neelukohta, kus aerud ei saanud avitada ega purjed välja päästa. 

Varrak võttis tündri, mille kattis punakaleviga, sidus punapaeltega ja kinnitas köitega laevakere külge rippuma. Valaskala märkaski sööta:
:Ahmas suhu vaadikese,
:Pistis ise punumaie,
:Vedas laeva neelust välja,
:Päästis paadi põrgusuusta,
:Allilma ukse eesta,
:Vana vaenu väravasta,
:Kuhu mitu enne kukkund.......

## Viited
Marlos Moreno

**Marlos Moreno Durán ** (sündinud 20. septembril 1996 Medellínis) on Colombia jalgpallur, kes mängib ründajana Belgia kõrgliiga klubis Kortrijk.

## Koondisekarjäär
Debüüdi Colombia rahvuskoondises tegi ta 24. märtsil 2016 mängus Boliivia vastu.

Esimese ja seni ainsa värava lõi ta 11. juunil 2016 Copa América Centenario viimases alagrupimängus Costa Rica vastu.

## Saavutused
;Atlético Nacional
*Categoría Primera A: 2015–II
*Superliga Colombiana: 2016
*Copa Libertadores: 2016

## Viited
Imbi

**Imbi** on eesti naisenimi.

1. jaanuari 2018 seisuga oli Eestis eesnimi Imbi 733 naisel. Imbi on Eestis populaarsuselt 229. naisenimi.

Kõige populaarsem on eesnimi Imbi vanuserühmas 60–64, kus neid on 10 000 elaniku kohta 16,29 ning Lääne maakonnas, kus neid on 10 000 elaniku kohta 10,86. Imbi on keskmiselt 58 aasta vanune (mediaanvanus on 59). 

## Nime kandjaid
* Imbi Ebrus
* Imbi Herm
* Imbi Paju
* Imbi Ploompuu
* Imbi Rahumaa
* Imbi Valgemäe
* Imbi Viirok

## Viited
Orlando Berrío

**Orlando Enrique Berrío Meléndez** (sündinud 14. veebruaril 1991 Cartagenas) on Colombia jalgpallur, kes mängib äärepoolkaitsja või paremkaitsjana Brasiilia kõrgliiga klubis América Mineiro.

Aastatel 2017–2020 mängis ta Brasiilia kõrgliiga klubis Flamengo, kellega tuli sealhulgas Brasiilia meistriks ja võitis Lõuna-Ameerika klubide meistrivõistlused Copa Libertadores.

2020. aasta juulis liitus ta Araabia Ühendemiraatide klubiga Khor Fakkan, kuid ei saanud klubi meeskonnas kordagi üheski liigamängus osaleda.

2021. aasta juulis naasis ta Brasiilia kõrgliigasse, liitudes América Mineiroga.

## Koondisekarjäär
Debüüdi Colombia rahvuskoondises tegi Berrío 6. oktoobril 2016 mängus Paraguay vastu.

## Saavutused
;Atlético Nacional
*Categoría Primera A: 2011–I, 2013–II, 2014–I, 2015–II
*Copa Colombia: 2013, 2016
*Superliga Colombiana: 2016
*Copa Libertadores: 2016
;Flamengo
*Campeonato Brasileiro Série A: 2019
*Copa Libertadores: 2019
*Campeonato Carioca: 2017, 2019
*Supercopa do Brasil: 2020
*Recopa Sudamericana: 2020

## Viited
Chandler Bing

**Chandler Muriel Bing** on väljamõeldud tegelane NBC situatsioonikomöödias "Sõbrad", keda mängis Matthew Perry.

## Elulugu
Chandler Bing oli pere ainus laps. Tema ema Nora Tyler Bing oli erootikakirjanik, isa aga transsooline naine ja *drag show* "Viva las Gay-gas" staar. Ema ja isa lahutus tekitas Chandlerile edasises elus suhteprobleeme ja pühadetrauma.

Ülikoolis kohtus ta Ross Gelleri, Monica Gelleri ja Rachel Greeniga, kellest said hiljem Chandleri parimad sõbrad. Pärast ülikooli kolisid nad New Yorgis kõrvalkorteritesse. Monica kaudu kohtus Chandler ka Phoebe Buffayga. Joey Tribbianiga tutvus ta siis, kui Joey tema korterisse kolis.

Chandler töötas algul IT hankejuhina andmete rekonfiguratsiooni ja statistilise analüüsi alal. Üheksandal hooajal lahkus ta seniselt töökohalt ja asus tööle reklaamikirjutajana. Chandler oli sõpradest kõige jõukam.

## Suhted

### Romantilised suhted
Chandler oli vahelduva eduga suhtes Janice'iga. Neljandal hooajal tekkis tal Monica Gelleriga salasuhe, mida nad algul teiste eest varjasid. Viiendal hooajal said kõik sõbrad nende suhtest teada. Seitsmendal hooajal nad abiellusid ning kümnendas said surrogaatema abiga lapse ja kolisid seejärel äärelinna majja.

### Sõprussuhted
Joey Tribbiani oli aastaid tema korterikaaslane ja parim sõber. Chandleri väljakolimine nende ühisest korterist ja hiljem korteriühistust oli neile mõlemale väga raske.

## Allikad
* Telesari "Sõbrad". David Crane, Marta Kauffman. 1994–2004. NBC.
Nordhümmlingi ühisvald

**Nordhümmlingi ühisvald** (*Samtgemeinde Nordhümmling*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

Selle pindala on 142,63 km². 31. detsembril 2015 elas seal 12 100 inimest.

Sellesse ühendusse kuuluvad järgmised vallad:

## Viited
Junior Sornoza

**Junior Nazareno Sornoza Moreira** (sündinud 28. jaanuaril 1994 Portoviejos) on Ecuadori jalgpallur, kes mängib poolkaitsjana Ecuadori kõrgliigaklubis Independiente del Valle.

Sornoza alustas Independiente del Valles ka klubikarjääri. 2015. aasta hooaja esimesel poolel oli ta laenul Mehhiko kõrgliigaklubis Pachuca.

2017. aasta jaanuaris sõlmis ta lepingu Brasiilia kõrgliigaklubiga Fluminense. 2019. aastal suundus ta teise Brasiilia kõrgliiga klubisse, Corinthiansi. 2020. aastal oli ta Corinthiansest laenul Ecuadori kõrgliigaklubis LDU Quito ja 2021. aastal Mehhiko kõrgliigaklubis Tijuana. 2021. aasta keskel naasis ta Independiente del Vallesse.

## Koondisekarjäär
Debüüdi Ecuadori jalgpallikoondises tegi ta 6. augustil 2014 sõprusmängus Boliivia vastu. Samas mängus lõi ta oma esimese värava koondise särgis.

## Saavutused
;Corinthians
*Campeonato Paulista: 2019
;LDU Quito
*Supercopa Ecuador: 2020

## Viited
Sögeli ühisvald

**Sögeli ühisvald** (*Samtgemeinde Sögel*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

Selle pindala on 285,71 km². 31. detsembril 2015 elas seal 16 144 inimest.

Sellesse kuuluvad järgmised vallad:

## Viited

## Välislingid

* soegel.de
Spelle ühisvald

**Spelle ühisvald** (*Samtgemeinde Spelle*) on ühisvald (*[[Samtgemeinde]]*) Saksamaal Alam-Saksi liidumaal Emslandi kreisis.

See koosneb järgmistest valdadest:

# Lünne
# Schapen
# Spelle

## Viited
Ristumine

Geomeetrias nimetatakse **ristumiseks** kahe joone omadust lõikuda täisnurga all.

Öeldakse, et joon ristub teise joonega, kui nende vaheline nurk on 90 kraadi. Lõikude \overline{AB} ja \overline{CD} ristumist tähistatakse \overline{AB}\bot\overline{CD}. Sirge ristub tasandiga parajasti siis, kui see sirge ristub iga tasandil asuva sirgega.

Ristumisest üldisem matemaatiline mõiste on ortogonaalsus.

## Ristuva sirge konstrueerimine
Kui on antud lõik \overline{AB} ning punkt P, saab konstrueerida selle lõiguga ristuva ja punkti P läbiva sirge järgmiselt:

# Konstrueerime ringjoone keskpunktiga P, et saada ringjoone ja sirge lõikumispunktid A' ja B'.
# Konstrueerime kaks võrdse raadiusega ringjoont keskpunktiga A' ja B'.
# Tõmbame sirgjoone läbi ringjoonte lõikumispunktide.
Eduard Meemann

**Eduard Meemann** (13. mai 1919 Sooalevi talu, Kaagjärve vald, Valgamaa – 11. august 2018) oli Eesti kaitseväelane, kes 21. ja 22. juuni öösel 1940 võttis Eduard Kuuskoriga osa Raua tänava lahingust. 

Meemann teenis Sidepataljonis ajateenijana. Raua tänava lahingus osalemise eest anti talle 2017. aastal Kotkaristi IV klassi sõjalise teenetemärgi. 2018. aastal anti talle Vabaduse Tammepärja aumärk.

## Viited
Vikkel (arhitektuur)

**Vikkel** on kolmnurkne pinna- või võlviosa kaarte vahel või täisnurkse raamistuse ja kaare vahel. Viklit kui sfäärilist kolmnurka kasutatakse üleminekul ruudukujuliselt põhiplaanilt kuplile.

## Viited
Dersum

**Dersum** on vald Saksamaal Alam-Saksi liidumaal Emslandi kreisis.

Valla pindala on 28,57 km². 31. detsembril 2015 elas seal 1476 inimest. Vald asub Emsi jõe (idas) ja Hollandi piiri (läänes) vahel. Haren on umbes 24 km lõunas ja Papenburg umbes 17 km kirdes.

## Viited

## Välislingid
* www.dersum.de
Karakat

**Karakat** ehk **karakatitsa** (vene sõnast *каракатица* – 'seepia', eesti keeles kasutatakse ka mõistet "kummijuku") on jääl sõitmiseks mõeldud kolme või enama rattaga mootorsõiduk. Eestis kasutavad neid peamiselt Peipsi kalurid.

## Ajalugu
Karakatid võeti kasutusele Peipsi järve ääres 1980. aastate teisel poolel , kui järvel käimiseks ehitati esimesed mootorratastel põhinenud kolmerattalised sõidukid. See erisõiduk on sobib jääkalastuseks tänu maastikuvõimekusele ja samas ujuvusele – suured rehvid tagavad mõlemad omadused.

## Üritused
Kallaste vallavalitsus korraldab iga aasta Kallaste Karakatitsa , mis toimub veebruaris. Korraldatakse sõidukite paraad ning autasustatakse parimaid. Hinnatakse sõidukite tehnilist teostust, eripära ja väljanägemist . 

Kohalikud turismitalud pakuvad sõitu karakatiga Peipsi järvel, nö järvesafarit  .

## Viited
Vikkel (bioloogia)

**Vikkel** ehk **spandrel** on evolutsioonibioloogias fenotüübiline tunnus, mis on tekkinud mingi teise tunnuse arengu kõrvalproduktina, mitte kohastumise otsese tulemusena.
Vikkel

**Vikkel** on mitmes valdkonnas kasutatav sõna:
* **[[Vikkel (arhitektuur)|Vikkel]]** tähendab arhitektuuris sfäärilist kolmnurkpinda üleminekul ruudukujuliselt põhiplaanilt kuplile.
* **[[Vikkel (bioloogia)|Vikkel]]** tähendab bioloogias fenotüübilist tunnust, mis on tekkinud mingi teise tunnuse arengu kõrvalsaadusena, mitte kohastumise otsese tulemusena.
* **[[Vikkel (käsitöö)|Vikkel]]** tähendab kudumises varrastel vaheldumisi parem- ja pahempidi, juurdeloodud ja kokkuvõetud või ülestõstetud silmadega kududes saadud reljeefse või pitsilise pinnaga kirja, ažuurseid, sakilisi või sirgeid mustrijooni varrastel kootud esemetel.

## Viited
Marcelo Grohe

**Marcelo Grohe** (sündinud 13. jaanuaril 1987 Campo Bomis) on Brasiilia jalgpallur, kes mängib väravavahina Saudi Araabia kõrgliiga klubis Al-Ittihad.

Ta on suurema osa klubikarjäärist mänginud Brasiilia klubis Grêmio, mille noorteakadeemiaga liitus ta 2000. aastal. Klubi esindusmeeskonda jõudis ta 2006. aastal. Klubi esiväravavaht oli ta alates 2014. aastast.

2019. aasta alguses liitus ta Al-Ittihadiga.

## Koondisekarjäär
Debüüdi Brasiilia rahvuskoondises tegi mängus Grohe 5. septembril 2015 mängus Costa Rica vastu.

Ta oli Brasiilia koondise varuväravavaht 2015. aasta Copa Américal ja 2016. aasta Copa América Centenariol.

## Saavutused
;Grêmio
*Campeonato Brasileiro Série B: 2005
*Campeonato Gaúcho: 2006, 2007, 2010, 2018
*Copa do Brasil: 2016
*Copa Libertadores: 2017
*Recopa Sudamericana: 2018

## Viited
Danilo Fernandes

**Danilo Fernandes Batista** (sündinud 3. aprillil 1988 Guarulhoses) on Brasiilia jalgpallur, väravavaht. Ta mängib Brasiilia esiliigaklubis Bahia.

Fernandes alustas klubikarjääri Corinthianse noorteakadeemias. Klubi esindusmeeskonnas tegi ta debüüdi 2011. aastal, kuid põhiväravavahiks tal sel ega ka kahel järgmisel hooajal saada ei õnnestunud.

2015. aastal liitus ta teise Brasiilia kõrgliiga klubiga, Sportiga ning oli samal hooajal klubi meeskonna põhiväravavavaht. Järgmisel hooajal suundus ta Internacionali. Alates 2021. aastast on ta mänginud Bahias.

## Saavutused
;Corinthians
*Campeonato Brasileiro Série A: 2011
*Copa Libertadores: 2012
*Recopa Sudamericana: 2013/2014
*Klubide maailmameistrivõistlused: 2012
*Campeonato Paulista: 2013
*Recopa Sudamericana: 2013

## Välislingid
* Danilo Fernandes soccerway.com lehel
Vikkel (käsitöö)

**Vikkel** on kudumisvarrastel vaheldumisi parem- ja pahempidi, juurdeloodud ja kokkuvõetud või ülestõstetud silmadega kududes saadud reljeefne või pitsilise pinnaga kiri, ažuursed, sakilised või sirged mustrijooned varrastel kootud esemetel.

## Viited
Eric Boe

**Eric Allen Boe** (sündinud 1. oktoobril 1964) on Ameerika Ühendriikide katselendur, NASA astronaut ja endine õhuväelane. 1987. aastal sai Boe bakalaureusekraadi aerokosmose insenerinduses ja liitus USA õhuväega. 1997. aastal sai ta magistrikraadi elektrotehnikas ning 2000. aastal valiti ta astronaudiks. Ta on osalenud kahel Space Shuttle'i missioonil, STS-126-l ja STS-133-l. Boe lahkus õhuväest 2012. aastal. 

Augustis 2018 teatas NASA, et Boe on valitud CST-100 Starlineri esmalennu meeskonda. Jaanuaris 2019 teatas NASA, et Boe on tervislikel põhjustel missioonilt eemaldatud ning tema asemel määrati meeskonda Michael Fincke.

## Viited
2. järgu flagman

**2. järgu flagman** (vene keeles флагман 2-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on kontradmiral.

2. järgu flagmanist kõrgem auaste oli 1. järgu flagman ja madalam auaste 1. järgu kapten. Punaarmee maa- ja lennuväes aastatel 1935–1940 vastas 2. järgu flagmanile diviisikomandöri auaste. 

Viie aasta jooksul sai 2. järgu flagmani auastme 40 inimest.

## 2. järgu flagmaneid
*1935 – Ivan Jumašev (1895–1972), Musta mere laevastiku ristlejate brigaadi komandör, hilisem NSV Liidu Sõjalaevastiku ülemjuhataja
*1935 – Johannes Green (1898–1960), Leningradis asunud Sõjalaevastiku Meresuurtükiväe Teadusliku Uurimisinstituudi ülem
*1935 – Pjotr Smirnov-Svetlovski (1897–1940), Punaarmee merejõudude inspektor, hilisem NSV Liidu sõjalaevastiku rahvakomissari esimene asetäitja
*1935 – Aleksandr Sivkov (1892–1938), Balti laevastiku staabi ülem, 1937. aastal lühikest aega Balti laevastiku juhataja
*1935 – Juri Rall (1890–1948), mereakadeemia õppejõud, 1941. aasta septembris Balti laevastiku staabi ülem
*1937 – Ivan Issakov (1894–1967), Balti laevastiku juhataja, hilisem Nõukogude Liidu laevastikuadmiral
*1938 – Nikolai Kuznetsov (1904–1974), Vaikse ookeani laevastiku juhataja
*1938 – Gordei Levtšenko (1897–1981), Balti laevastiku juhataja
*1939 – Arseni Golovko (1906–1962), Amuuri flotilli juhataja, hilisem Põhjalaevastiku juhataja
*1939 – Vladimir Tributs (1900–1977), Balti laevastiku staabi ülem, hilisem Balti laevastiku juhataja

## Vaata ka
*2. järgu insener-flagman

## Viited
1. järgu flagman

**1. järgu flagman** (vene keeles флагман 1-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa mereväes on viitseadmiral.

1. järgu flagmanist kõrgem auaste oli 2. järgu laevastikuflagman ja madalam auaste 2. järgu flagman. Punaarmee maa- ja lennuväes aastatel 1935–1940 vastas 1. järgu flagmanile korpusekomandöri auaste. 

Viie aasta jooksul sai 1. järgu flagmani auastme 18 inimest.

## 1. järgu flagmaneid
*1935 – Grigor Kirejev (1890–1938), Vaikse ookeani laevastiku juhataja
*1935 – Johan Ludri (1895–1937), Punaarmee merejõudude ülema asetäitja
*1937 – Aleksandr Sivkov (1892–1938), 1937. aastal lühikest aega Balti laevastiku juhataja
*1937 – Pjotr Smirnov-Svetlovski (1897–1940), Musta mere laevastiku juhataja, seejärel NSV Liidu sõjalaevastiku rahvakomissari esimene asetäitja
*1938 – Ivan Issakov (1894–1967), NSV Liidu sõjalaevastiku rahvakomissari asetäitja, hilisem Nõukogude Liidu laevastikuadmiral
*1939 – Gordei Levtšenko (1897–1981), NSV Liidu sõjalaevastiku rahvakomisaari asetäitja
*1939 – Filipp Oktjabrski (1899–1969), Musta mere laevastiku juhataja
*1939 – Ivan Jumašev (1895–1972), Vaikse ookeani laevastiku juhataja
*1939 – Leonid Gontšarov (1885–1948), Vorošilovi-nimelise mereakadeemia kateedriülem, professor, sõjamereteaduste doktor
*1940 – Vladimir Tributs (1900–1977), Balti laevastiku juhataja
*1940 – Aleksandr Štal (1865–1950), Vorošilovi nimelise mereakadeemia professor

## Vaata ka
*1. järgu insener-flagman

## Viited
Malaia Föderatsioon

**Malaia Föderatsioon** (malai keeles: Persekutuan Tanah Melayu; *[[jawi]]*: ڤرسكوتوان تانه ملايو) oli riik Malaka poolsaarel 1. veebruarist 1948 kuni Malaisia loomiseni 1963. aastal.

Algselt Briti impeeriumi protektoraat, Malaia Föderatsioon sai täielikult suveräänseks 31. augustil 1957. 16. septembril 1963 muutus Malaia Föderatsioon Malaisiaks, kui see ühines Singapuri, Põhja-Borneo (Sabah) ja Sarawaki kolooniatega. Poliitiliste ja rahvuslike pingete tõttu heideti Singapur 9. augustil 1965 Malaisia Föderatsioonist välja.

## Ajalugu
Aastatel 1946–1948 moodustasid Malaka poolsaare osariigid ühtse Briti kroonikoloonia, mida tunti Malaia Liiduna. Malai natsionalistide vastuseisu tõttu saadeti liit laiali ja asendati Malaia Föderatsiooniga, mis taastas Malaia osariikide valitsejate sümboolsed positsioonid ja kehtestas kodakondsuse saamisele suuremad piirangud. Föderatsioonis olid Malaia osariigid Briti impeeriumi protektoraadid, kuid Penang ja Melaka jäid Briti koloniaalterritooriumideks.

Malaia leping sõnastati Briti-Malai plenaarkonverentsil 1946. aasta juuni ja detsembri vahel. Kohtumise lõpus koostas plenaarkonverents 100-leheküljelise kokkuleppe. Selle allkirjastasid 21. jaanuaril 1948 King House'is Malaia valitsejad ja kuberner Sir Edward Gent. Leping asendas Malaia Liidu loomise lepingu ja valmistas ette Malaia Föderatsiooni loomist 1. veebruaril 1948. Samuti taastati Malaia valitsejate poliitiline positsioon.

Föderatsioon iseseisvus Briti koloniaalvõimust ja sai Rahvaste Ühenduse liikmeks 31. augustil 1957. 1963. aastal reorganiseeriti Föderatsioon nimega "Malaisia", kui see ühendati Briti Singapuri, Sarawaki ja Põhja-Borneo kolooniatega. Sarawaki ja Põhja-Borneo liitumine Malasiaga viis konfliktini Filipiinide ja Indoneesiaga ning põhjustas Brunei ülestõusu. Singapur eraldus Malaisiast ja sai iseseisvaks vabariigiks 9. augustil 1965.

## Vaata ka
*Malaisia
*Malaia Liit
*Singapur

## Viited